Dôvodová správa
k transformácii štátnej príspevkovej organizácie

Technický a skúšobný ústav stavebný Studená 3, Bratislava

	Dôvodom predloženia tohto materiálu na rokovanie vlády Slovenskej republiky, je vydanie rozhodnutia o transformácii štátnej príspevkovej organizácie Technický a skúšobný ústav stavebný, so sídlom Studená 3, Bratislava podľa zákona č. 13/2002 Z.z. tzv. Transformačný zákon.

1.	Základné údaje o štátnej príspevkovej organizácii a vymedzenie majetku
Technický a skúšobný ústav stavebný, Studená 3, Bratislava, bol zriadený Ministerstvom výstavby a regionálneho rozvoja rozhodnutím č. 982/M – 2000 zo dňa 26.06.2000.
Predmetná štátna príspevková organizácia bola zaradená na základe uznesenia vlády Slovenskej republiky č. 364 zo dňa 10.4.2002 do zoznamu rozpočtových a príspevkových organizácii na ich premenu na neziskové organizácie poskytujúce všeobecne prospešné služby.
Transformačný projekt štátnej príspevkovej organizácie bol na ministerstvo pre správu a privatizáciu národného majetku doručený dňa 13. júna 2002.
Do transformácie podľa transformačného projektu vstupuje celý majetok v správe štátnej príspevkovej organizácie. Súčasťou tohto majetku je vyčlenený aj tzv. prioritný majetok, ktorý je uvedený v prílohe č. 3.
 
Hlavným predmetom činnosti sú odborné služby a činnosti pre zriaďovateľa, spolupráca s orgánmi štátnej správy v oblasti zabezpečovania kvality stavieb a stavebných výrobkov, spracovanie podkladov pre návrhy metodických a legislatívnych predpisov v danej oblasti, spolupráca so stavebnými äúradmi miest a obcí pri zabezpečovaní štátneho stavebného dozoru.
Údaje o rozsahu a štruktúre majetku organizácie Technický a skúšobný ústav stavebný ., Bratislava k 31.12.2001 ( v tis. Sk) :Technický a skúšobný ústav stavebný, Bratislava
Účtovná hodnota majetku podľa súvahy k 31.12.2001 (v tis. Sk):

Aktíva spolu:			165 143
z toho: stále aktíva		107 673
	v tom:	nehmotný investičný majetok	851
		hmotný investičný majetok	106 822
		z toho:	pozemky	45 511
			budovy, haly, stavby	43 122
			stroje a zariadenia, dopr. prostriedky, inventár	17 122
			iný hmotný investičný majetok	797
			nedokončené hmotné investície	270
			poskytnuté preddavky na HIM	0
	obežné aktíva		57 470
	v tom:	zásoby		0
		pohľadávky	13 962
		finančný majetok	39 880
		ostatné aktíva – prechodné účty aktív	3 628
Cudzie zdroje:			34 935
z toho:	rezervy			1
	dlhodobé záväzky	1 768
	krátkodobé záväzky	  31 202
	bankové úvery		0
ostatné pasíva – prechodné účty pasív	1 964	        	
Účtovná hodnota majetku:	130 208

2. Transformačné návrhy záujemcov
K transformačnému projektu vypracovaného štátnou príspevkovou organizáciou bol Ministerstvom výstavby a regionálneho rozvoja prijatý transformačný návrh záujemcu, ktorým sú v zmysle  § 2 ods. 5 transformačného zákona zamestnanci Tecnického a skúšobného ústavu stavebného, zastúpení Ing. Ivetou Najdenou, Beniakova 12, Bratislava. 

Transformačná komisia zriadená ministerskou pre správu a privatizáciu národného majetku v zmysle  § 8 zákona č. 13/2002 Z,z, dňa 23.7.2002 posudzovala predložený transformačný projekt na premenu štátnej príspevkovej organizácie na neziskovú organizáciu a  transformačný návrh záujemcu s nasledovným výsledkom:
Transformačný projekt  štátnej príspevkovej organizácie Technický a skúšobný ústav stavebný, Studená 3, Bratislava, spĺňa všetky náležitosti, ktoré sú vyžadované § 2 ods. 5 a ods. 6 a  § 3 ods. 2 písm. a) až. písm. k) zákona č. 13/2002.

Transformačný návrh záujemcu zamestnancov Technického a skúšobného ústavu stavebného Bratislava, po preverení zákonných náležitostí v zmysle § 2 ods. 7 až ods. 9 a  § 4 ods. 1) písm. a) až písm. h) zákona č. 13/2002 Z.z., komisia prijala záver, že záujemca zamestnanci Technického a skúšobného ústavu stavebného, Bratislava spĺňa podmienku byť záujemcom.
Svojím transformačným návrhom sa splnili všetky predpoklady. Predmetom vkladu je nepeňažný vklad vo výške 7 386 000,-. Sk, ocenený znaleckým posudkom a peňažný vklad vo výške155 400,- Sk. Koncepčný návrh záujemcu obsahoval hlavné ciele po transformácii na neziskovú organizáciu a to hlavne:
-	plynulé pokračovanie činnosti organizácie po vecnej a hospodárskej stránke 
-	technické osvedčovanie výrobkov
-	podľa poverení ústredných orgánov zastupovanie Slovenskej republiky v európskych organizáciách pôsobiacich v oblasti zabezpečovanie základných požiadaviek na stavby a zvyšovania kvality stavieb
-	úkony autorizovanej osoby súvisiace s preukazovaním zhody stavebných výrobkov (preukázané skúšky, kontrolne skúšky, počiatočné a priebežné inšpekcie, certifikácia preukazovania zhody výrobkov) a s posudzovaním zhody stavebných strojov a ďalších výrobkov v rozsahu autorizácie
-	skúšky stavebných konštrukcií, vrátane zaťažovacích skúšok cestných a železničných mostov
-	dozorná činnosť na stavbách
-	znalecké, expertízne a konzultačné činnosti v stavebníctve a v príbuzných priemyselných odvetviach

3. Záver
Ministerstvo pre správu a privatizáciu národného majetku navrhuje vláde Slovenskej republiky vydať rozhodnutie o transformácii štátnej príspevkovej organizácii Technický a skúšobný ústav stavebný so sídlom Studená 3, Bratislava a jej premenu na neziskovú organizáciu Technický a skúšobný ústav stavebný, n. o. so sídlom  Studená 3, Bratislava.